pythainlp/thaigov-v2-corpus-22032023 huggingface dataset:
วันเสาร์ที่ 13 สิงหาคม 2565
โฆษกรัฐบาลเผย นายกฯ   แนะประชาชนซื้อชุดตรวจ ATK  จากแหล่งที่เชื่อถือได้และเน้นป้องกันตนเองรอบด้าน Universal Prevention ช่วงหยุดยาวนี้  พร้อมสั่งการเจ้าหน้าที่ตำรวจ เร่งกวาดล้าง
โฆษกรัฐบาลเผย นายกฯ   แนะประชาชนซื้อชุดตรวจ ATK  จากแหล่งที่เชื่อถือได้และเน้นป้องกันตนเองรอบด้าน Universal Prevention ช่วงหยุดยาวนี้  พร้อมสั่งการเจ้าหน้าที่ตำรวจ เร่งกวาดล้าง ATK ปลอม  ขยายผลดำเนินคดีตามกฎหมายอย่างเด็ดขาด
วันนี้ (13 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนให้ระมัดระวังในการเลือกซื้อผลิตภัณฑ์เครื่องมือแพทย์ โดยเฉพาะชุดตรวจ Antigen Test Kit (ATK) จากแหล่งขายที่น่าเชื่อถือ เพื่อให้ได้สินค้าที่มีคุณภาพและผลการตรวจที่ถูกต้อง หลังได้รับรายงานจากกองบัญชาการตำรวจสอบสวนกลางและคณะกรรมการอาหารและยา (อย.) ได้ตรวจพบและยึดชุดตรวจ ATK ปลอม หลายยี่ห้อ ซึ่งนายกรัฐมนตรีกำชับเจ้าหน้าที่ตำรวจ เร่งขยายผล เพื่อดำเนินคดีตามกฎหมายแก่ผู้กระทำผิดและยึดทำลายสินค้า ชุดตรวจ ATK ปลอม ป้องกันไม่ให้มีการหลอกขายประชาชน ทั้งนี้ นายกรัฐมนตรี เน้นว่า การตรวจคัดกรองตนเอง เป็นสิ่งสำคัญในการคัดแยกตนเองหากติดเชื้อและยังเป็นการป้องกันการแพร่ระบาดในสังคมและครอบครัวอีกด้วย
และในช่วงหยุดยาววันแม่แห่งชาตินี้ นายกรัฐมนตรียังฝากความห่วงใยถึงประชาชน ยังคงเน้นปฏิบัติตนเองตามมาตรการ Universal Prevention เพื่อช่วยกันดูแล ป้องกันตนเองและคนรอบตัวให้ปลอดภัยจากการแพร่/รับเชื้อโควิด-19 รวมไปถึงโรคทางเดินหายใจอื่นๆ ด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,140 ราย จำแนกเป็น ผู้ติดเชื้อในประเทศ 2,139 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 35 ราย ผู้ที่กำลังรักษาตัว 21,791 ราย และมียอดผู้ที่หายป่วยกลับบ้านแล้ว 1,898 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,395,217 ราย จำนวนผู้ที่หายป่วยสะสมจำนวน 2,396,569 ราย จำนวนผู้ป่วยปอดอักเสบรักษาตัวอยู่ในโรงพยาบาล 912 ราย
วันพุธที่ 26 มกราคม 2565
กรมทางหลวงชนบทสำรวจออกแบบพัฒนาเส้นทางสาย บก.4011 จังหวัดบึงกาฬ ระยะทางกว่า 17 กิโลเมตร
สนับสนุนยุทธศาสตร์การท่องเที่ยวกลุ่มจังหวัดภาคตะวันออกเฉียงเหนือตอนบน ยกระดับมาตรฐานความสะดวกปลอดภัยในการเดินทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการสำรวจออกแบบและปรับปรุงภูมิทัศน์ พร้อมจัดทำรายงานประเมินผลกระทบสิ่งแวดล้อมถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อำเภอบึงโขงหลงและเซกา จังหวัดบึงกาฬ เพื่อพัฒนาโครงข่ายสนับสนุนยุทธศาสตร์การท่องเที่ยวภายในจังหวัดและภูมิภาค ยกระดับมาตรฐานเส้นทางการคมนาคมขนส่งให้มีความสะดวกรวดเร็วและปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาภาคตะวันออกเฉียงเหนือสู่มิติใหม่ของการเป็นศูนย์กลางเศรษฐกิจของอนุภูมิภาคลุ่มแม่น้ำโขง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ในปีงบประมาณ 2562 ทช. ได้ดำเนินโครงการสำรวจออกแบบและปรับปรุงภูมิทัศน์ถนนทางหลวงชนบทสาย บก.3009 อำเภอเมือง อำเภอเซกาและบึงโขงหลง จังหวัดบึงกาฬ ซึ่งเป็นเส้นทางเข้าสู่แหล่งท่องเที่ยวสำคัญของจังหวัดบึงกาฬ อาทิ ภูทอก น้ำตกเจ็ดสี และหาดคำสมบูรณ์ แต่เนื่องจากปัจจุบันมีปริมาณการจราจรเพิ่มมากขึ้นจากการท่องเที่ยว และการคมนาคมขนส่งผลผลิตทางการเกษตรบริเวณบึงโขงหลง จึงจำเป็นที่จะต้องพัฒนาโครงข่ายคมนาคม ในพื้นที่ดังกล่าว เพื่อรองรับการเดินทางในอนาคต ดังนั้น ทช. จึงดำเนินโครงการสำรวจออกแบบและปรับปรุงภูมิทัศน์ถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อำเภอบึงโขงหลง และเซกา จังหวัดบึงกาฬ เพื่อเชื่อมโยงโครงข่ายเส้นทางการท่องเที่ยวให้สมบูรณ์มากยิ่งขึ้น สนับสนุนการคมนาคมขนส่งของประชาชนรอบบึงโขงหลงให้มีความสะดวกปลอดภัย ตลอดจนสนับสนุนการขยายตัวด้านการค้า การลงทุน นำไปสู่การยกระดับคุณภาพชีวิตของประชาชนในพื้นที่และจังหวัดใกล้เคียง โครงการสำรวจออกแบบถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อำเภอบึงโขงหลงและเซกา จังหวัดบึงกาฬ มีจุดเริ่มต้นโครงการบริเวณจุดเชื่อมกับถนนทางหลวงแผ่นดินหมายเลข 2026 และสิ้นสุดโครงการบริเวณจุดเชื่อมกับถนนทางหลวงชนบทสาย บก.3009 (ช่วง กม. ที่ 30+240) รวมระยะทาง 17.688 กิโลเมตร โดยมีพื้นที่การศึกษาครอบคลุม 4 ตำบล ในอำเภอบึงโขงหลงและอำเภอเซกา ได้แก่ ตำบลบึงโขงหลง โพธิ์หมากแข้ง บ้านต้อง และโสกก่าม อีกทั้งได้จัดทำรายงานประเมินผลกระทบสิ่งแวดล้อมในพื้นที่ถนนทางหลวงชนบท สาย บก.4011 และถนนทางหลวงชนบทสาย บก.3009 (ช่วง กม. ที่ 30+000 - 46+026) นอกจากนี้ในส่วน ของการพัฒนาเส้นทาง ได้ออกแบบถนนเป็นผิวจราจรแบบแอสฟัลท์ติกคอนกรีตขนาด 2 ช่องจราจร ช่องละ 3.50 เมตร ไหล่ทางกว้างข้างละ 0 - 2.50 เมตร ปรับปรุงทางแยก จำนวน 7 แห่ง และปรับปรุงจุดชมวิวให้มีรูปแบบสถาปัตยกรรม ที่เป็นเอกลักษณ์ของท้องถิ่น ปัจจุบันโครงการดังกล่าวดำเนินการสำรวจออกแบบแล้วเสร็จ เตรียมพร้อมจัดทำแผนการดำเนินงานเพื่อจัดตั้งงบประมาณสำหรับการก่อสร้างในลำดับต่อไป
วันศุกร์ที่ 18 มิถุนายน 2564
กรมทางหลวงชนบท กระทรวงคมนาคม คุมเข้มแคมป์คนงานโครงการก่อสร้าง ป้องกันการแพร่ระบาดของเชื้อไวรัส COVID-19 อย่างต่อเนื่อง
บริเวณสำนักงานโครงการก่อสร้างและแคมป์ที่พักคนงาน โครงการก่อสร้างสะพานข้ามคลองตำมะลัง อำเภอเมือง จังหวัดสตูล
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน ดำเนินมาตรการเฝ้าระวังและป้องกันเชื้อไวรัส COVID-19 อย่างเข้มงวด บริเวณสำนักงานโครงการก่อสร้างและแคมป์ที่พักคนงาน โครงการก่อสร้างสะพานข้ามคลองตำมะลัง อำเภอเมือง จังหวัดสตูล โดยขอให้ผู้รับจ้างปฏิบัติตามมาตรการป้องกันอย่างเคร่งครัด ซึ่งต้องทำการตรวจวัดอุณหภูมิร่างกายก่อนเข้าปฏิบัติงาน การเว้นระยะห่างระหว่างบุคคล รวมทั้งการทำความสะอาดฆ่าเชื้อภายในสำนักงานและแคมป์คนงาน เพื่อป้องกันการแพร่ระบาด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบทที่ได้เน้นย้ำในเรื่องมาตรการป้องกันการแพร่ระบาดของโรคติดเชื้อไวรัส COVID-19 ในแคมป์คนงานก่อสร้างทุกโครงการ
ทั้งนี้นายไชยยศ สว่างจันทร์ สวัสดิการและคุ้มครองแรงงานจังหวัดสตูล พร้อมด้วยนางอรนุช นรารักษ์ หัวหน้ากลุ่มงานควบคุมโรคติดต่อ สำนักงานสาธารณสุขจังหวัดสตูล และคณะ ได้ลงพื้นที่บริเวณแคมป์ที่พักคนงานของโครงการก่อสร้างสะพานข้ามคลองตำมะลัง อำเภอเมือง จังหวัดสตูล เพื่อติดตามมาตรการการเฝ้าระวังการแพร่ระบาดด้วย โดยในแคมป์คนงานก่อสร้างดังกล่าวมีคนงานจำนวน 41 คน ไม่พบผู้ติดเชื้อ
วันจันทร์ที่ 4 ตุลาคม 2564
“ชัยวุฒิ” โชว์วิสัยทัศน์เวที APEC Digital Future หนุนรัฐ-เอกชนผนึกกำลังสู้ภัยไซเบอร์และโซเชียล
“ชัยวุฒิ” โชว์วิสัยทัศน์เวที APEC Digital Future หนุนรัฐ-เอกชนผนึกกำลังสู้ภัยไซเบอร์และโซเชียล
“ชัยวุฒิ”รมว.ดีอีเอสร่วมเวทีAPEC Digital Futureผ่านระบบการประชุมทางไกลโชว์วิสัยทัศน์การพัฒนาและการขับเคลื่อนไปสู่เศรษฐกิจดิจิทัลของไทยเสนอไอเดียให้ภาครัฐร่วมมือกับภาคเอกชนในแต่ละเขตเศรษฐกิจเอเปคผนึกกำลังรับมือกับภัยคุกคามทางไซเบอร์และเครือข่ายสังคมออนไลน์
วันนี้(4ต.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้เข้าร่วมงานAPEC Digital Futureผ่านระบบการประชุมทางไกลพร้อมกับเข้าร่วมอภิปรายในเวทีเสวนาร่วมกับMr. David Clarkรัฐมนตรีว่าการกระทรวงเศรษฐกิจดิจิทัลของนิวซีแลนด์Ms. Anna Curzonเจ้าหน้าที่ระดับสูงด้านผลิตภัณฑ์ของบริษัทซีโร(Xero)และสมาชิกของสภาที่ปรึกษาภาคธุรกิจของเอเปค(APEC Business Advisory Council - ABAC)และMr. Mike Yehรองประธานฝ่ายกฎหมายและนโยบายบริษัทไมโครซอฟท์ประจำเอเชียโดยได้มีการหารือในหัวข้อนโยบายเทคโนโลยีดิจิทัลและแนวทางการพัฒนาเพื่อส่งเสริมการค้าระหว่างประเทศและการเติบโตทางเศรษฐกิจที่ยั่งยืนและมีส่วนร่วมของภูมิภาคเอเชีย–แปซิฟิก
นายชัยวุฒิกล่าวว่าได้แสดงวิสัยทัศน์ในเวทีเสวนานี้เกี่ยวกับการพัฒนาและการขับเคลื่อนไปสู่เศรษฐกิจดิจิทัลของไทยรวมถึงเสนอให้ภาครัฐร่วมมือกับภาคเอกชนในแต่ละเขตเศรษฐกิจเอเปคตระหนักถึงการส่งเสริมความร่วมมือในการรับมือกับภัยคุกคามทางไซเบอร์และเครือข่ายสังคมออนไลน์(Social Media)การค้ามนุษย์การสร้างความเชื่อมั่นในการเข้าถึงอินเทอร์เน็ตเพื่อให้ภาคประชาชนและภาคอุตสาหกรรมสามารถใช้ประโยชน์จากเทคโนโลยีดิจิทัลได้อย่างมั่นใจและนำไปสู่การพัฒนาเศรษฐกิจและสังคมของภูมิภาค
สำหรับงานเสวนาดังกล่าวเกิดจากความร่วมมือระหว่างบริษัทไมโครซอฟท์และคณะทำงานด้านเอเปคของรัฐบาลนิวซีแลนด์เป็นส่วนหนึ่งของกิจกรรมเพื่อส่งเสริมความร่วมมือด้านธุรกิจภายใต้กรอบความร่วมมือเอเปคโดยงานหลักจัดขึ้นณนครโอ๊คแลนด์ประเทศนิวซีแลนด์และผ่านระบบการประชุมทางไกลพร้อมกับถ่ายทอดสดผ่านระบบAPEC NZWebsiteโดยมีผู้เข้าร่วมงานประมาณ150คนประกอบด้วยเจ้าหน้าที่ระดับสูงและผู้บริหารระดับสูงของรัฐบาลนักยุทธศาสตร์นักวิชาการนักวิจัยและสื่อมวลชน
โดยในโอกาสนี้ รมว.ดีอีเอสได้แสดงความยินดีกับความสำเร็จของนิวซีแลนด์ในฐานะเจ้าภาพเอเปคปี2564และการเป็นเจ้าภาพเอเปคของไทยในปี2565อีกด้วย
*************
วันศุกร์ที่ 24 มิถุนายน 2565
วธ. จัดพิธีเจริญพระพุทธมนต์ และจิตอาสา ถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา  สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วธ. จัดพิธีเจริญพระพุทธมนต์ และจิตอาสา ถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา
สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วธ. จัดพิธีเจริญพระพุทธมนต์ และจิตอาสา ถวายพระกุศล
เนื่องในโอกาสวันคล้ายวันประสูติพระชนมายุครบ ๙๕ พรรษา
สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วันที่ ๒๔ มิถุนายน ๒๕๖๕ เวลา ๐๙.๓๐ น. ณ วัดชัยชนะสงคราม เขตสัมพันธวงศ์ กรุงเทพมหานคร พระศรีรัตนวิมล ผู้ช่วยเจ้าอาวาสวัดชัยชนะสงคราม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ และจิตอาสาถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา คณะผู้บริหารกระทรวงวัฒนธรรม ข้าราชการ และเจ้าหน้าที่กรมการศาสนา รวม ๘๐ คน
นายอิทธิพล กล่าวว่า สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก สมเด็จพระสังฆราชพระองค์ที่ ๒๐ แห่งกรุงรัตนโกสินทร์ พระผู้ทรงนำความสงบร่มเย็นมาสู่ผืนแผ่นดินไทย พระองค์ทรงมีพระจริยวัตรงดงาม เรียบง่าย เคร่งครัดในพระธรรมวินัย ทรงเปี่ยมล้นด้วยความเมตตาต่อประชาชน ดังจะเห็นได้จากทรงบำเพ็ญพระกรณียกิจนานัปการ เนื่องในวันคล้ายวันประสูติ พระชนมายุครบ ๙๕ พรรษา กรมการศาสนา กระทรวงวัฒนธรรม จึงได้จัดพิธีเจริญพระพุทธมนต์ และจิตอาสา ถวายพระกุศลเนื่องในโอกาสวันคล้ายวันประสูติพระชนมายุครบ ๙๕ พรรษา สมเด็จพระอริยวงศาคตญาณ (อมฺพรมหาเถร) สมเด็จพระสังฆราชสกลมหาสังฆปริณายก และเพื่อสร้างขวัญและกำลังใจแก่พระภิกษุสามเณรวัดชัยชนะสงครามที่ประสบเหตุอัคคีภัย เมื่อวันที่ ๕ มิถุนายน ๒๕๖๕ ที่ผ่านมา ได้ประกอบศาสนกิจบำรุงพระพุทธศาสนาสืบไป รวมทั้ง เป็นการส่งเสริมให้ข้าราชการและเจ้าหน้าที่กรมการศาสนา กระทรวงวัฒนธรรมได้ร่วมจัดกิจกรรมจิตอาสาสาธารณะ บำเพ็ญประโยชน์เพื่อส่วนรวมและสังคม อันเป็นส่วนหนึ่งของการเสริมสร้างองค์กรคุณธรรมของกรมการศาสนา
ทั้งนี้ กระทรวงวัฒนธรรม โดยกรมการศาสนา ขอเชิญชวนประชาชนร่วมลงนามถวายพระพร เนื่องในวันคล้ายวันประสูติ สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก ๒๖ มิถุนายน ๒๕๖๕ ผ่านระบบออนไลน์ ตั้งแต่วันที่ ๒๒ – ๒๖ มิถุนายน ๒๕๖๕ ได้ที่ https://e-service.dra.go.th/sign/index.php
วันเสาร์ที่ 20 สิงหาคม 2565
​PM pleased with considerable growth in gems and jewelry export during first half of 2022
​PM pleased with considerable growth in gems and jewelry export during first half of 2022
August 19, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the export growth of gems and jewelries during the first half of 2022, which shows an emerging sign of economic recovery.
This is in line with the Prime Minister’s policy to promote development and export of potential and competitive products through value added, quality improvement, and close collaboration between the public and private sectors. According to the report of Ministry of Commerce, export of gems and jewelries during the 1st and 2nd quarters of 2022 (January -June) has generated over US$3,884.21 million, a 40.96% increase yoy. With this, it is expected that total export value of gems and jewelries for the whole year of 2022 amount to US$7,392.49 million or 233,647 million Baht.
The Government Spokesperson took the opportunity to invite the public to visit the 67th Bangkok Gems and Jewelry Fair, to be held during September 7-11, 2022 at Impact Arena, Muangthong Thani. The event will be co-organized by Department of International Trade Promotion and the Gem and Jewelry Institute of Thailand (Public Organization) with an aim to be promote business matching and negotiation between over 800 gems and jewelry business operators, both domestic and international. Over 10,000 participants from across the world are expected at the 67th Bangkok Gems and Jewelry Fair, with an estimation of no less than 1.2 billion Baht in the value of purchasing orders. The 67th Bangkok Gems and Jewelry Fair will be opened for business negotiation only on September 7-9, and to the public on September 10-11, 2022.
The Prime Minister thanked all concerned sectors and agencies for joining forces in promoting and exporting Thailand’s quality gems and jewelries, which has considerably contributed to the country’s economic system. He also suggested for skill and knowledge enhancement of workers in gems and jewelries business to further elevate product standards, and uniqueness.
วันจันทร์ที่ 7 กุมภาพันธ์ 2565
มิชลินมอบ บิบ กูร์มองด์ ปี 2565 ให้ร้านอาหารไทย 133 ร้าน
วันอาทิตย์ที่ 6 กุมภาพันธ์ 25645
ต่อจากนี้ไป ขอเชิญรับฟังไทยคู่ฟ้า ค่ะ
นับเป็นข่าวดีสำหรับผู้ประกอบการร้านอาหารและสตรีทฟู้ดในไทย เมื่อ มิชลิน ไกด์ ประเทศไทย ประกาศรายชื่อร้านอาหารที่ได้รับสัญลักษณ์ บิบ กูร์มองด์ ประจำปี 2565 จำนวน 133 ร้าน ตั้งอยู่ใน กทม. 71 ร้าน จ.เชียงใหม่ 23 ร้าน จ.ภูเก็ตและจ.พังงา 29 ร้าน และจ.พระนครศรีอยุธยา 10 ร้าน โดยเป็นร้านที่ติดอันดับเป็นครั้งแรก 33 ร้าน เลื่อนลำดับจากปีก่อน 6 ร้าน ทั้งนี้ ร้านอาหารที่ได้รับสัญลักษณ์บิบ กูร์มองด์ คือ รูปมิชลินแมนทำท่าเลียปาก แสดงว่ามีการนำเสนออาหารคุณภาพดีผ่านการจัดเตรียมอย่างพิถีพิถันในราคาย่อมเยาคุ้มค่า นอกจากนี้ คู่มือมิชลิน ไกด์ ยังได้เพิ่ม จ.พระนครศรีอยุธยา เมืองแห่งประวัติศาสตร์เป็นหมุดหมายล่าสุดในการคัดสรรร้านอาหารเพื่อแนะนำแก่นักท่องเที่ยวทั่วโลกในปีนี้อีกด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 20 พฤษภาคม 2565
การรถไฟฯ บอกเลิกการได้รับสิทธิ์การเช่า “ตลาดค่ายเชลยศึก” จังหวัดกาญจนบุรี เหตุไม่มาลงนามและชำระค่าเช่าต่างๆ ตั้งแต่เดือนมีนาคม 2562
ขณะนี้อยู่ระหว่างเร่งรัดขอคืนพื้นที่ พร้อมร่วมมือกับเจ้าหน้าที่ดำเนินคดีแก่ผู้กระทำผิดอย่างถึงที่สุด
จากกรณีชุดปฏิบัติการพิเศษกรมการปกครอง ร่วมกับกรมพินิจและคุ้มครองเด็กและเยาวชน กองร้อยปฏิบัติการพิเศษที่ 1 กองบัญชาการกองอาสารักษาดินแดน (บก.อส.) ได้เข้าตรวจค้นตลาดค่ายเชลยศึก ที่ตั้งอยู่ริมแม่น้ำแควใหญ่ เชิงสะพานข้ามแม่น้ำแคว ต.ท่ามะขาม อ.เมือง จ.กาญจนบุรี ซึ่งได้รับร้องเรียนว่ามีการจำหน่ายสุราให้กับเด็กอายุต่ำกว่า 20 ปี รวมทั้งมีการแสดงดนตรีส่งเสียงรบกวนในยามวิกาล โดยพื้นที่ดังกล่าวเป็นพื้นที่ของการรถไฟแห่งประเทศไทยนั้น
นายเอก สิทธิเวคิน รองผู้ว่าการกลุ่มธุรกิจการบริหารทรัพย์สิน การรถไฟแห่งประเทศไทย ชี้แจงว่า หลังจากรับทราบเหตุ การรถไฟฯ ได้ส่งเจ้าหน้าที่เข้าตรวจสอบข้อเท็จจริงในทันที โดยพบว่าพื้นที่ดังกล่าวเป็นพื้นที่ของการรถไฟฯ ที่ได้มีการประกาศเชิญชวนจัดทำโครงการพัฒนาพื้นที่ เมื่อปี 2561 ซึ่งขณะนั้น บริษัท วิชั่น อินสเป็คเตอร์ แอนด์ เอ็นจิเนียริ่ง จำกัด เป็นผู้เสนอราคาให้การรถไฟฯ สูงสุด และได้รับอนุมัติให้เป็นผู้ได้รับสิทธิ์การเช่าพื้นที่ดังกล่าว จากนั้นบริษัทฯ ได้มีหนังสือขออนุญาตเข้าใช้พื้นที่มายังการรถไฟฯ เมื่อเดือนธันวาคม 2561 เพื่อตรวจสอบขนาดสัดส่วนแนวเขตที่ดิน รวมทั้งเจรจากับผู้บุกรุกในพื้นที่ ซึ่งการรถไฟแห่งประเทสไทย ได้มีหนังสือแจ้งอนุญาตให้บริษัทฯ เข้าใช้พื้นที่ เมื่อเดือนมีนาคม 2562 ซึ่งให้นับเป็นวันเริ่มต้นสัญญา
การรถไฟฯ มีหนังสือลงวันที่ 27 กันยายน 2562 และ 27 เมษายน 2563 เร่งรัดให้บริษัท วิชั่น อินสเป็คเตอร์ แอนด์ เอ็นจิเนียริ่ง จำกัด ลงนามในสัญญาและชำระเงินค่าเช่าและค่าต่าง ๆ อย่างไรก็ตาม บริษัท วิชั่น อินสเป็คเตอร์ แอนด์ เอ็นจิเนียริ่ง จำกัด ไม่มาลงนามและชำระค่าเช่าต่างๆ ตามที่ตกลงไว้ การรถไฟแห่งประเทศไทย จึงมีหนังสือลงวันที่ 5 เมษายน 2565 บอกเลิกการได้รับสิทธิ์การเช่า ตั้งแต่ 1 เมษายน 2565เป็นต้นมา พร้อมกับแจ้งให้เลิกใช้ประโยชน์พร้อมกับขนย้ายทรัพย์สินและบริวารออกจากพื้นที่เช่าภายในวันที่ 30 เมษายน 2565 พร้อมกับเรียกเก็บค่าใช้ประโยชน์ตั้งแต่วันใช้พื้นที่ด้วย ซึ่งปัจจุบันการรถไฟฯ อยู่ระหว่างเร่งรัดเพื่อรับมอบพื้นที่คืน
ทั้งนี้ การรถไฟแห่งประเทศไทย พร้อมให้ความร่วมมือกับทุกภาคส่วน ในการแก้ไขปัญหาพื้นที่ดังกล่าวต่อไป
วันอังคารที่ 29 มิถุนายน 2564
ก.แรงงาน แจง กรณีล็อกดาวน์แคมป์ก่อสร้าง มีมาตรการเยียวยาคนงานดูแลค่าชดเชยระหว่างหยุดงาน
นายประทีป ทรงลำยอง โฆษกกระทรวงแรงงาน  แจง กรณีล็อกดาวน์แคมป์ก่อสร้าง ในส่วนมาตรการรองรับของกระทรวงแรงงานเพื่อช่วยเหลือเยียวยาลูกจ้าง ในแคมป์คนงาน
นายประทีป ทรงลำยอง โฆษกกระทรวงแรงงานกล่าวว่า จากการปรากฏข่าวสารในสื่อสังคมออนไลน์ กรณี “การล็อกดาวน์แคมป์ก่อสร้าง สาวโพสต์โวย พ่อถูกกักตัวในแคมป์ก่อสร้าง ทหารคุมออกไปตรวจไม่ได้ ซ้ำมีข้าวให้เพียง 50 กล่อง แต่คนในแคมป์ 400 คน” จากที่มาข่าว : อมรินทร์ทีวี https://www.amarintv.com/news/detail/86501 นั้น ในเรื่องนี้กระทรวงแรงงานขอชี้แจงในส่วนที่เกี่ยวข้องว่า ตามที่ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีการประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 (ศบค.) เมื่อวันที่ 25 มิถุนายนที่ผ่านมา ซึ่งที่ประชุมได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลค่าใช้จ่าย เงินชดเชยให้แก่ลูกจ้างแทนผู้ประกอบการนั้น
นายประทีปกล่าวต่อว่า ในส่วนมาตรการรองรับของกระทรวงแรงงานเพื่อช่วยเหลือเยียวยาลูกจ้าง ในแคมป์คนงาน ได้แก่ 1) การจ่ายค่าชดเชย กรณีเป็นผู้ประกันตนจะได้รับ 50 เปอร์เซ็นของค่าจ้าง ซึ่งผู้ประกันตนจะต้องจ่ายประกันสังคมมาแล้วไม่ต่ำกว่า 6 เดือนใน 15 เดือน ส่วนกรณีไม่เป็นผู้ประกันตน จะขอความร่วมมือนายจ้างจ่าย 2) ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะร่วมสนับสนุนเครื่องอุปโภคบริโภค 3) ตรวจคัดกรองโควิดเชิงรุกในแคมป์คนงาน หากพบเชื้อนำเข้าสู่การรักษา 4) ฉีดวัคซีนโควิด-19 และ 5) ประเมินสถานการณ์ทุก 15 วัน
“กระทรวงแรงงานได้พยายามให้ความช่วยเหลือในเรื่องอาหาร โดยการขอรับบริจาคเครื่องอุปโภคบริโภคจากผู้ประกอบการรายใหญ่ เช่น บริษัท ไทยยูเนี่ยน กรุ๊ป บริษัท เจริญโภคภัณฑ์อาหาร หรือซีพีเอฟ บริษัทในเครือแสงทอง-อัครา เพื่อนำไปช่วยเหลือพี่น้องผู้ใช้แรงงานตามมาตรการปิดแคมป์คนงาน ซึ่งในเบื้องต้นได้รับบริจาคปลากระป๋อง 90,000 กระป๋อง และไข่ไก่ 250,000 ฟอง และนำไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้พี่น้องผู้ใช้แรงงานตามแคมป์คนงานต่างๆ ต่อไป”โฆษกกระทรวงแรงงานกล่าวในตอนท้าย
วันพุธที่ 22 กันยายน 2564
นายกรัฐมนตรีพบปะประชาชน อ.ท่ายาง เพชรบุรี ยืนยันทำงานเพื่อทุกคน อนาคตต้องดีกว่าวันนี้ ขอพรให้ประเทศชาติปลอดภัย ทำงานได้สำเร็จ
นายกรัฐมนตรีพบปะประชาชน อ.ท่ายาง เพชรบุรี ยืนยันทำงานเพื่อทุกคน อนาคตต้องดีกว่าวันนี้ ขอพรให้ประเทศชาติปลอดภัย ทำงานได้สำเร็จ
วันนี้ (22 ก.ย.64) เวลา 13.25 น. ณ บริเวณตลาดท่ายาง ตำบลท่ายาง อำเภอท่ายาง จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมให้กำลังใจร้านค้าบริเวณตลาดท่ายาง เพื่อดูสภาพเศรษฐกิจท้องถิ่น และเตรียมความพร้อมรองรับการเปิดรับนักท่องเที่ยวในพื้นที่นำร่องจังหวัดเพชรบุรี โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน ร่วมการตรวจเยี่ยม ซึ่งมีสมาชิกสภาผู้แทนราษฎรจังหวัดเพชรบุรี ข้าราชการ คณะองค์กรปกครองส่วนท้องถิ่น และประชาชนชาวท่ายางมารอให้การต้อนรับ
นายกรัฐมนตรีได้เดินเยี่ยมผู้ประกอบการร้านค้าต่าง ๆ พร้อมทักทายพูดคุยกับประชาชนสอบถามถึงความเป็นอยู่และการประกอบอาชีพด้วยความห่วงใย โดยนายกฯ บอกให้ทุกคนรักษาสุขภาพ ช่วยกันดูแลซึ่งกันและกัน ย้ำทุกคนในประเทศต้องรักกัน ทั้งประชาชน พลเรือน ตำรวจ ทหาร และเจ้าหน้าที่ ซึ่งรัฐบาลทำฝ่ายเดียวคงไม่ได้ หากทุกคนไม่ช่วยกันทำทุกอย่างก็คงไม่สำเร็จตามเป้าหมาย ขณะที่ประชาชนชาวท่ายางก็ได้ให้กำลังใจนายกรัฐมนตรี พร้อมมอบดอกไม้ พืชผลการเกษตร ให้กับนายกรัฐมนตรีเป็นที่ระลึก ประชาชนต่างตะโกน “รักลุงตู่” “ลุงตู่สู้ ๆ” “นายกฯ สู้ ๆ” และมีตัวแทนประชาชนกล่าวว่าได้รับเงินเยียวยาจากรัฐบาลแล้ว โดยนายกฯ กล่าวยืนยันทำงานเพื่อทุกคน อนาคตต้องดีกว่าวันนี้ โอกาสนี้ นายกรัฐมนตรีได้เข้าสักการะศาลเจ้าพ่อกวนอูเพื่อความเป็นสิริมงคล ซึ่งนายกฯ กล่าวว่าได้อธิษฐานขอพรให้ประเทศชาติปลอดภัย และทำงานได้สำเร็จ
จากนั้น นายกรัฐมนตรีและคณะ เดินทางต่อไปยังโครงการส่งน้ำและบำรุงรักษาเพชรบุรี (เขื่อนเพชร) ตำบลท่าคอย อำเภอท่ายาง จังหวัดเพชรบุรี เพื่อตรวจสถานการณ์การบริหารจัดการน้ำและแผนแก้ไขปัญหาน้ำท่วมลุ่มน้ำเพชรบุรี
วันศุกร์ที่ 31 ธันวาคม 2564
โฆษกรัฐบาลเผย “นายกฯ” ย้ำ ขอประชาชนฉลอง “วันส่งท้ายปีเก่า” ภายใต้มาตรการป้องกันตนเองขั้นสูงสุดแบบครอบจักรวาล ให้ปลอดภัยจากโควิด-19
โฆษกรัฐบาลเผย “นายกฯ” ย้ำ ขอประชาชนฉลอง “วันส่งท้ายปีเก่า” ภายใต้มาตรการป้องกันตนเองขั้นสูงสุดแบบครอบจักรวาล ให้ปลอดภัยจากโควิด-19 ภายหลังการติดเชื้อไวรัสโควิด-19 โอมิครอน ภายในประเทศมีแนวโน้มเพิ่มมากขึ้น
วันนี้(31ธันวาคม2564 )นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอให้ประชาชนเฉลิมฉลองส่งท้ายปีเก่าต้อนรับปีใหม่2565อย่างมีความสุขโดยเน้นย้ำให้ประชาชนทุกคนต้องดูแลระมัดระวังป้องกันตนเองด้วยการปฏิบัติตามมาตรการด้านสาธารณสุขแบบครอบจักรวาลUniversal Preventionขั้นสูงสุดอย่างเคร่งครัดเพื่อให้ปลอดภัยจากการแพร่ระบาดของโควิด-19และสายพันธุ์โอมิครอนโดยเฉพาะการใส่หน้ากากผ้าและหน้ากากอนามัยอยู่เสมอเนื่องจากขณะนี้พบคลัสเตอร์ที่มีการติดเชื้อโควิด-19มาจากปัจจัยเสี่ยงในร้านที่เป็นห้องปรับอากาศที่อากาศถ่ายเทไม่ดีและมีการตรวจพบเชื้อโควิดอยู่ในเครื่องปรับอากาศด้วยขณะที่ช่วงเวลาการรับประทานอาหารหรือดื่มเครื่องดื่มที่ใช้เวลาค่อนข้างนานทำให้ไม่ได้สวมหน้ากากอนามัยหรือหน้ากากผ้าเป็นเวลานานดังนั้นจึงควรใช้เวลาในการรับประทานอาหารให้น้อยที่สุดและระหว่างที่ไม่รับประทานอาหารหรือเครื่องดื่มก็ให้สวมใส่หน้ากากตลอดเวลาซึ่งจะช่วยลดความเสี่ยงจากการติดเชื้อได้อย่างมาก
นายธนกรกล่าวว่านายกรัฐมนตรีเชิญชวนให้ประชาชนเข้ารับการฉีดวัคซีนให้ครบตามเกณฑ์ที่กำหนดให้มากขึ้นเพื่อสร้างภูมิคุ้มกันซึ่งขณะนี้สามารถที่จะwalk inไปรับการฉีดวัคซีนกระตุ้นเข็มที่3ที่โรงพยาบาลหรือสถานพยาบาลต่างๆที่ได้มีการประกาศให้ลงทะเบียนจองคิวฉีดวัคซีนได้แล้วซึ่งจะช่วยลดอาการรุนแรงของโรคได้หากติดเชื้อและหลีกเลี่ยงความเสี่ยงในการที่จะต้องเข้ารับการรักษาในโรงพยาบาลและการเสียชีวิตได้อีกด้วยทั้งนี้WHOได้คาดการณ์ว่าหากสามารถฉีดวัคซีนให้แก่ประชากรทั่วโลกได้ร้อยละ70จะสามารถช่วยให้การหยุดยั้งการแพร่ระบาดเร็วขึ้น
สำหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในประเทศไทยวันนี้(31ธันวาคม2564)พบผู้ติดเชื้อเพิ่มรวม3,111ราย รวมยอดผู้ป่วยสะสม2,194,572ราย(ตั้งแต่1เมษายน)ขณะที่หายป่วยกลับบ้านแล้ว3,241รายทำให้ตัวเลขรวมหายป่วยสะสม2,141,068ราย(ตั้งแต่1เมษายน)โดยมีผู้ป่วยกำลังรักษา33,243รายและเสียชีวิต26ราย
-------------
วันพฤหัสบดีที่ 12 สิงหาคม 2564
เช็กเลย ชุดตรวจ ATK 29 รายการ ผ่าน อย. แล้ว
....
สำนักงานคณะกรรมการอาหารและยา (อย.) เผยรายชื่อชุดตรวจ ATK 29 รายการ (ข้อมูล ณ วันที่ 10 ส.ค. 64) ที่ได้รับการอนุญาตให้ผลิตและนำเข้า เช็กเลยที่https://www.fda.moph.go.th/.../Site.../test_kit_covid19.aspx
.
ขอประชาชนอย่าซื้อชุดตรวจผ่านช่องทางออนไลน์ เพราะอาจได้รับอุปกรณ์ที่ไม่ได้มาตรฐานเสี่ยงต่อการนำไปใช้ หรือแปลผลผิดพลาด
.
หากมีข้อสงสัยสอบถามได้ที่ สายด่วน อย. 1556
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 1 สิงหาคม 2564
ผู้ช่วยรัฐมนตรีประจำกระทรวงยุติธรรม เผย รัฐมนตรีว่าการกระทรวงยุติธรรม ห่วงครอบครัวน้องชมพู่ มอบกรมคุ้มครองสิทธิฯ โอนเงินเยียวยาเข้าบัญชีแทน หลังเจอวิกฤตโควิด ลงพื้นที่ส่งมอบไม่ได้
ผู้ช่วยรัฐมนตรีประจำกระทรวงยุติธรรม เผย รัฐมนตรีว่าการกระทรวงยุติธรรม ห่วงครอบครัวน้องชมพู่ มอบกรมคุ้มครองสิทธิฯ โอนเงินเยียวยาเข้าบัญชีแทน หลังเจอวิกฤตโควิด ลงพื้นที่ส่งมอบไม่ได้ ย้ำพร้อมช่วยเหลือเหยื่อทุกราย หวังลดเหลื่อมล้ำสร้างความเป็นธรรม
สืบเนื่องจากเมื่อวันที่ 11 พฤษภาคม 2563 น้องชมพู่ ด.ญ.วัย 3 ขวบ ได้หายตัวปริศนาไปในช่วงที่พ่อแม่ออกจากบ้านไปทำงาน จนกระทั่งวันที่ 14 พฤษภาคม 2563 ได้พบเป็นศพเสียชีวิต บนเขาภูเหล็กไฟ จ.มุกดาหาร
วันนี้ (วันอาทิตย์ที่ 1 สิงหาคม 2564) น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความห่วงใยและติดตามอย่างใกล้ชิดมาโดยตลอด โดยมอบหมายให้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ ดำเนินการช่วยเหลือ และหลังจากที่คณะกรรมการประจำจังหวัดมุกดาหาร ได้อนุมัติเงินให้ความช่วยเหลือเยียวยาทายาทผู้เสียหายในคดีอาญา ตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ. 2559 ดังนี้ 1.ค่าตอบแทนกรณีถึงแก่ความตาย 50,000 บาท 2.ค่าจัดการศพ 20,000 บาท และ 3.ค่าขาดอุปการะเลี้ยงดู 40,000 บาท รวมเป็นเงินทั้งสิน 110,000 บาท และได้มอบหมายให้ตนลงพื้นที่เพื่อมอบเงินเยียวยาให้แก่ทายาทและให้กำลังใจเนื่องจากเป็นคดีที่สาธารณชนและประชาชนให้ความสนใจ แต่ด้วยสถานการณ์โรคระบาดโควิด-19 ที่เพิ่มขึ้นอย่างต่อเนื่อง จึงไม่อาจลงพื้นที่ได้ กรมคุ้มครองสิทธิฯ จึงจะโอนเงินเยียวยาเข้าบัญชีธนาคารให้แก่ทายาทคือ น.ส.สาวิตรี วงศ์ศรีชา แม่ของน้องชมพู่ ในวันที่ 3 สิงหาคม 2564 นี้
"กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อหรือผู้เสียหายในคดีอาญา เพื่ออำนวยความยุติธรรม ลดความเหลื่อมล้ำ สร้างความเป็นธรรม ให้เกิดขึ้นกับสังคมไทย โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สำนักงานยุติธรรมจังหวัด ทุกแห่งทั่วประเทศ) หรือติดต่อได้ที่ สายด่วนยุติธรรม โทร. 1111 กด 77" น.ส.ณัฐธ์ภัสส์ กล่าว
วันจันทร์ที่ 25 กรกฎาคม 2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565
วันนี้ (25 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ผู้แทนจากกระทรวงการคลัง และผู้ที่เกี่ยวข้อง เข้าร่วมประชุมผ่านระบบออนไลน์ Zoom Meeting ณ ห้องประชุม อก.1 สำนักงานปลัดกระทรวงอุตสาหกรรม
วันศุกร์ที่ 3 กันยายน 2564
รมว.วธ. บันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City "
บันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City "
วันที่ ๒ กันยายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City " โดยมีนางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัยเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 8 ตุลาคม 2564
ปลัด สธ. ระดมฉีดวัคซีนโควิด จ.สิงห์บุรี นำร่องเปิดเมืองในกลุ่มจังหวัดเล็ก
ปลัดกระทรวงสาธารณสุข เผย จ.สิงห์บุรี คุมโควิด 19 ได้ดี ผู้ติดเชื้อลดลง ฉีดวัคซีนได้สูง สั่งระดมฉีดวัคซีนให้ครบเพื่อนำร่องเปิดเมืองในกลุ่มจังหวัดขนาดเล็ก ส่วนที่ อ.อินทร์บุรี มี รพ.สต.ได้รับผลกระทบจากน้ำท่วม 5 แห่ง กำชับเฝ้าระวังระดับน้ำต่อเนื่อง
ปลัดกระทรวงสาธารณสุข เผย จ.สิงห์บุรี คุมโควิด 19 ได้ดี ผู้ติดเชื้อลดลง ฉีดวัคซีนได้สูง สั่งระดมฉีดวัคซีนให้ครบเพื่อนำร่องเปิดเมืองในกลุ่มจังหวัดขนาดเล็ก ส่วนที่ อ.อินทร์บุรี มี รพ.สต.ได้รับผลกระทบจากน้ำท่วม 5 แห่ง กำชับเฝ้าระวังระดับน้ำต่อเนื่อง พร้อมวางแผนดูแลสุขภาพประชาชน
วันนี้ (8 ตุลาคม 2564) ที่โรงพยาบาลอินทร์บุรี จ.สิงห์บุรีนายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนางรัจริน วงศ์รจิต นายกสมาคมแม่บ้านสาธารณสุข และคณะ ลงพื้นที่ติดตามสถานการณ์น้ำท่วมและโรคโควิด 19 ให้กำลังใจเจ้าหน้าที่ เยี่ยมจุดบริการปฐมพยาบาล พร้อมมอบถุงยังชีพและยารักษาโรคให้แก่บุคลากรและประชาชนที่ได้รับผลกระทบจากน้ำท่วม
นายแพทย์เกียรติภูมิ กล่าวว่า ขณะนี้ จ.สิงห์บุรี ระดับน้ำเริ่มลดลงจากแนวริมตลิ่ง ส่วนใหญ่น้ำที่ท่วมเป็นน้ำฝนไม่ใช่น้ำที่ระบายมาจากเขื่อน หากฝนไม่ตกต่อเนื่องหลายวัน สถานการณ์น่าจะเบาบางลง ขณะนี้มีพื้นที่ได้รับผลกระทบ 5 อำเภอ 5,443 ครัวเรือน ประชาชนรวม 17,780 คน โดยพื้นที่ อ.อินทร์บุรีได้รับผลกระทบมากที่สุด770 ครัวเรือน รวม 7,400 กว่าคน มี รพ.สต.น้ำท่วมต้องปิดบริการ 5 แห่ง ได้แก่ รพ.สต.ทับยา รพ.สต.ชีน้ำร้าย 1รพ.สต.ชีน้ำร้าย 2 รพ.สต.น้ำตาล และ รพ.สต.ประศุก ได้ย้ายออกไปให้บริการบริเวณใกล้เคียงที่น้ำท่วมไม่ถึงเพื่ออำนวยความสะดวกแก่ประชาชน
สำหรับการเตรียมพร้อมรับมือน้ำท่วม มีการติดตามสถานการณ์และระดับน้ำอย่างใกล้ชิด แจ้งสถานบริการเตรียมพร้อมเคลื่อนย้ายอุปกรณ์และดูแลประชาชน สำรองยาและเวชภัณฑ์ไว้อย่างเพียงพอ มีการออกหน่วยแพทย์เคลื่อนที่แจกจ่ายยา ตรวจรักษา ประเมินสุขภาพจิต พบว่า มีความเครียดวิตกกังวลจากน้ำท่วมเร็วทำให้ขนของไม่ทันนอนไม่หลับ ขาดรายได้ ปัญหาเศรษฐกิจ โดยมีความเครียดระดับมากที่สุด 4 ราย และระดับมาก 25 ราย ติดตามดูแลทุกราย มีการจัดส่งน้ำยาล้างไตถึงบ้านผู้ป่วยสำรองและผลิตไฟฟ้าเพื่อดูแลผู้ป่วยในโรงพยาบาล รวมถึงเตรียมเฝ้าระวังโรคหลังน้ำลด และดูแลสภาพจิตใจในระยะยาว
นายแพทย์เกียรติภูมิ กล่าวต่อว่า สำหรับสถานการณ์โควิด 19 จ.สิงห์บุรี มีผู้ติดเชื้อลดลงต่อเนื่อง วันนี้รายงานเพียง 18 ราย การฉีดวัคซีนมีความครอบคลุมสูงทั้งประชาชนทั่วไปและกลุ่ม 608 จึงมอบนโยบายให้ระดมฉีดวัคซีนให้ครบโดยเร็ว เพื่อทำการเปิดเมือง เนื่องจากเป็นจังหวัดเล็ก มีประชากรประมาณ 2.1 แสนราย ฉีดวัคซีนไปแล้ว 9.2 หมื่นราย โดย อ.ท่าช้าง ฉีดวัคซีนได้เกิน 70% จึงมีแผนนำร่องเปิดพื้นที่ก่อน ตามด้วย อ.เมือง ที่ฉีดได้ 66% และให้เลือกพื้นที่ที่ฉีดวัคซีนครอบคลุมมากกว่า 80% ทำCOVID Free Areaส่วนผู้ให้บริการในพื้นที่ต้องฉีดครบ 100% ร่วมกับการตรวจATKและตรวจเชิงรุกเพื่อเฝ้าระวังสถานที่เสี่ยง ซึ่งจะทำให้เปิดเมืองได้อย่างปลอดภัย ลดการเกิดคลัสเตอร์ต่างๆ ตามมา
*********************************** 8 ตุลาคม 2564
วันจันทร์ที่ 27 มิถุนายน 2565
สธ.เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 65 ถึง 31 ส.ค.นี้
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรที่ทำคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร”
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวรเปิดรับสมัครบุคลากรที่ทำคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร” ประจำปี2565สมัครได้ตั้งแต่วันนี้ ถึงวันที่ 31ส.ค.2565
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ได้ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร ดำเนินการคัดเลือกบุคลากรที่ทำคุณประโยชน์ด้านการแพทย์และสาธารณสุขดีเด่นระดับประเทศ เข้ารับรางวัลนักการสาธารณสุขดีเด่นรางวัลชัยนาทนเรนทร เพื่อเป็นการยกย่องเชิดชูเกียรติ สร้างขวัญกำลังใจและความภาคภูมิใจให้กับผู้ที่มุ่งมั่นตั้งใจอุทิศตนในการปฏิบัติงานเพื่อประโยชน์สูงสุดของประชาชน รวมทั้งเป็นการเทิดพระเกียรติ สมเด็จพระเจ้าบรมวงศ์เธอกรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุขของไทย โดยแบ่งเป็น5ประเภทรางวัล ได้แก่ ประเภทบริหาร,ประเภทบริการ,ประเภทวิชาการ,ประเภทผู้นำชุมชน และประเภทประชาชน โดยผู้ที่ได้รับการคัดเลือกเป็นนักการสาธารณสุขดีเด่นในแต่ละประเภท จะได้เข้าเฝ้าฯ รับพระราชทานรางวัลจาก สมเด็จพระวชิรเกล้าเจ้าอยู่หัว พร้อมใบประกาศเกียรติคุณ และเงินรางวัล100,000บาท
โดยเกณฑ์การคัดเลือกนักการสาธารณสุขดีเด่น จะพิจารณาจากบุคคลที่ปฏิบัติงานด้านสาธารณสุขหรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ เอกชนและประชาชน โดยมีประวัติการทำงานสาธารณสุขอย่างทุ่มเทและเสียสละเป็นเวลาต่อเนื่องกันอย่างน้อย5ปี และการทำงานส่งผลต่อการพัฒนางานด้านการส่งเสริมสุขภาพป้องกันโรค ทั้งในเชิงบริหาร บริการ หรือวิชาการ ที่ก่อให้เกิดสาธารณสุขที่ดี ส่งผลต่อการมีคุณภาพที่ดีขึ้นของประชาชนในระดับชาติ ทั้งนี้ ผู้ที่สนใจสามารถดูรายละเอียดและดาวน์โหลดใบสมัครเข้ารับการคัดเลือกได้ที่ เว็บไซต์กองตรวจราชการhttp://bie.moph.go.thหรือสแกนQR codeในสื่อประชาสัมพันธ์ที่ปรากฏหน้าเว็บไซต์ ตั้งแต่บัดนี้เป็นต้นไป จนถึงวันที่31สิงหาคม2565
******************************************** 27มิถุนายน 2565
วันศุกร์ที่ 10 กันยายน 2564
ปลัด วธ. ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม
ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม (ประชุมทางไกลผ่านระบบ Zoom Meeting)
วันที่ ๙ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม (ประชุมทางไกลผ่านระบบ Zoom Meeting) โดยมีนายประสพ เรียงเงิน รองปลัดกระทรวงวัฒนธรรม ผู้แทนจากกระทรวงการคลัง กระทรวงแรงงาน กระทรวงพาณิชย์ กระทรวงศึกษาธิการ กระทรวงมหาดไทย กระทรวงสาธารณสุข กระทรวงการอุดมศึกษา วิทยาศาสตร์ วิจัยและนวัตกรรม หน่วยงานที่เกี่ยวข้อง และผู้บริหารกระทรวงวัฒนธรรมเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 5 กรกฎาคม 2564
เคาะ! ปรับหลักเกณฑ์ค่าใช้จ่าย รักษาผู้ป่วยฉุกเฉินโรคโควิด-19
....
การรักษาผู้ป่วยติดเชื้อไวรัสโควิด-19 ซึ่งเป็นโรคเจ็บป่วยฉุกเฉิน ที่ต้องได้รับการรักษาอย่างทั่วถึงและทันท่วงที เป็นสิ่งที่รัฐบาลให้ความสำคัญ
.
ล่าสุด รัฐบาลได้เห็นชอบปรับปรุงหลักเกณฑ์ กำหนดค่าใช้จ่ายในการรักษาผู้ป่วยฉุกเฉินโรคติดต่ออันตราย ตามกฎหมายว่าด้วยโรคติดต่อ กรณีโรคโควิด -19 ฉบับที่ 4 ให้สอดคล้องกับสถานการณ์ปัจจุบันที่มีการระบาดเป็นวงกว้าง รวดเร็วและรุนแรงมากขึ้น และให้ครอบคลุมถึงบัญชีและอัตราค่าใช้จ่ายบางรายการที่มีความจำเป็นต้องใช้กับผู้ป่วยโรคโควิด -19
.
หลักเกณฑ์ วิธีการ และเงื่อนไขที่ปรับปรุงใหม่มีรายละเอียดที่สำคัญ ดังนี้
• ค่าห้องและค่าอาหารทั้งหอผู้ป่วยวิกฤตและห้องแยกโรควันละ 6,250 บาท
• ค่าบริการพยาบาลทั่วไปไอซียูวันละ 7,400 บาท
• ค่าบริการแพทย์ขณะส่งผู้ป่วยด้วยรถพยาบาลครั้งละ 2,000 บาท
• ค่ารถยนต์รับส่งต่อผู้ป่วยจากบ้านหรือโรงแรมไป - กลับครั้งละ 875 บาท
• ค่าอวัยวะเทียมและอุปกรณ์ในการบำบัดโรคชุดละ 13,750 บาท
นอกจากนี้ ยังเพิ่มข้อความ “ยา Remdesivir 100 mg inj. ให้เบิกจากกระทรวงสาธารณสุข” เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 27 กรกฎาคม 2565
คณะกรรมการตรวจสอบและประเมินผลประจำกระทรวงฯ เร่งติดตามความก้าวหน้าโครงการสำคัญของดีอีเอส
คณะกรรมการตรวจสอบและประเมินผลประจำกระทรวงฯ เร่งติดตามความก้าวหน้าโครงการสำคัญของดีอีเอส
เมื่อวันที่ 27 ก.ค.65 นางจีราวรรณ บุญเพิ่ม ประธานกรรมการตรวจสอบและประเมินผลประจำกระทรวงดิจิทัลเพื่อเศรษฐกิจและสังคม (ค.ต.ป.ดศ.) เป็นประธานการประชุมคณะกรรมการฯ ครั้งที่ 7/2565 ณ ห้องประชุม 803 และผ่านสื่ออิเล็กทรอนิกส์ เพื่อติดตามความก้าวหน้าผลการดำเนินงานโครงการที่สำคัญของกระทรวงดิจิทัลฯ และพิจารณารายงานผลการตรวจสอบและประเมินผลสนับสนุนการตรวจสอบ ของ อ.ค.ต.ป. “ประเด็นการตรวจสอบหลักตามห่วงโซ่คุณค่า (Value Chain) ประเด็นที่ 1 การส่งเสริมการพัฒนาการท่องเที่ยวคุณภาพสูง และประเด็นที่ 2 การเพิ่มโอกาสของผู้ประกอบการขนาดกลาง ขนาดเล็ก และเศรษฐกิจฐานราก รวมทั้งพิจารณาแผนการลงพื้นที่ติดตาม ตรวจสอบและประเมินผลโครงการฯ ตามประเด็นการตรวจสอบและประเมินผลภาคราชการ ประจำปี 2565 ด้วย
*****************************
วันพุธที่ 14 กรกฎาคม 2564
​จุรินทร์ อนุมัติเงินซื้อหนี้ 163 ล้านบาท "ช่วยเกษตรกรกองทุนฟื้นฟู" ช่วยได้กว่า 280 ราย
​จุรินทร์ อนุมัติเงินซื้อหนี้ 163 ล้านบาท "ช่วยเกษตรกรกองทุนฟื้นฟู" ช่วยได้กว่า 280 ราย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า วันนี้ (14 ก.ค.) ที่ประชุมคณะกรรมการกองทุนฟื้นฟูและพัฒนาเกษตรกร ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้มีมติเห็นชอบให้เปลี่ยนแปลงงบประมาณจากงบดำเนินการ ประจำปี 2564 ที่คาดว่าจะเหลือจ่าย จำนวน 103 ล้านบาท และอนุมัติงบประมาณ หมวดงบเพื่อการจัดการหนี้ จำนวน 60 ล้านบาท จากกองทุนจัดการหนี้เกษตร รวม 163 ล้านบาทเพื่อนำไปใช้จ่ายในการชำระหนี้เกษตรกร คาดว่าจะช่วยเหลือได้ 280 ราย
นางสาวรัชดา กล่าวว่า มากไปกว่านั้น ได้มีการเห็นชอบรายชื่อเกษตรกรสมาชิกกองทุนฟื้นฟูและพัฒนาเกษตรกรที่ทางกองทุนฟื้นฟูฯจะเข้าไปซื้อทรัพย์ที่ถูกขายทอดตลาด (NPA) จำนวน 40 ราย ยอดเงินรวม 34 ล้านบาท ขณะเดียวกัน ที่ประชุมได้อนุมัติเพิ่มรายชื่อสถาบันการเงินที่กองทุนฟื้นฟูสามารถเข้าไปซื้อหนี้สมาชิกกองทุนได้ ประกอบด้วย บริษัทบริหารสินทรัพย์ ธนาคารอิสลามแห่งประเทศไทย บริษัทบริหารสินทรัพย์แอคนรีทีพี่(ไทยแลนด์) บริษัทเงินทุนศรีสวัสดิ์ บริษัทบริหารสินทรัพย์พหลโยธิน
...................................
วันจันทร์ที่ 8 พฤศจิกายน 2564
วธ.เผยทัพศิลปินไทย-ต่างชาติจากอาเซียน เอเชีย แอฟริกา ยุโรป อเมริกาและออสเตรเลีย 53 ราย โชว์ผลงานศิลปะใน “ไทยแลนด์ เบียนนาเล่ โคราช 2021” ช่วงเดือนธ.ค. 2564 - มี.ค. 2565
วธ.เผยทัพศิลปินไทย-ต่างชาติจากอาเซียน เอเชีย แอฟริกา ยุโรป อเมริกาและออสเตรเลีย 53 ราย โชว์ผลงานศิลปะใน “ไทยแลนด์ เบียนนาเล่ โคราช 2021” ช่วงเดือนธ.ค. 2564 - มี.ค. 2565
วธ.เผยทัพศิลปินไทย-ต่างชาติจากอาเซียน เอเชีย แอฟริกา ยุโรป อเมริกาและออสเตรเลีย 53 ราย โชว์ผลงานศิลปะใน“ไทยแลนด์ เบียนนาเล่ โคราช 2021” ช่วงเดือนธ.ค. 2564 - มี.ค. 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เมื่อเร็วๆนี้ ได้รับรายงานเบื้องต้นจากกระทรวงวัฒนธรรม (วธ.) เกี่ยวกับความคืบหน้าการจัดงานมหกรรมศิลปะนานาชาติ ครั้งที่ 2 Thailand Biennale, Korat 2021 จังหวัดนครราชสีมา ภายใต้แนวคิด “Butterflies Frolicking on the mud” ใช้ชื่อภาษาไทย “เซิ้งสิน ถิ่นย่าโม” โดยงานนี้จัดขึ้นระหว่างเดือนธันวาคม 2564 - มีนาคม 2565 ณ จังหวัดนครราชสีมา เพื่อส่งเสริมนโยบายรัฐบาลที่มุ่งผลักดันการใช้ ”Soft Power” ความเป็นไทยและอุตสาหกรรมสร้างสรรค์ (Creative Economy) ของไทย เช่น ทัศนศิลป์ การออกแบบ การท่องเที่ยวเชิงวัฒนธรรม เพื่อสร้างงาน สร้างรายได้ให้แก่ชุมชนและประเทศอย่างยั่งยืน ขณะนี้มีศิลปินได้รับคัดเลือกเข้าร่วมแสดงผลงานจำนวน 53 ราย แบ่งเป็นคนไทย 13 รายและศิลปินชาวต่างชาติ 40 ราย ได้แก่ อาเซียน 5 ราย เอเชีย 13 ราย แอฟริกา 3 ราย ยุโรป 13 ราย อเมริกา 5 รายและออสเตรเลีย 1 ราย จัดแสดงผลงานในพื้นที่จัดงาน 3 แห่ง ได้แก่ อำเภอเมืองนครราชสีมา อำเภอปากช่อง ณ หอศิลป์พิมานทิพย์ และอำเภอพิมาย จังหวัดนครราชสีมา โดยสัญลักษณ์ (Mascot) ประชาสัมพันธ์งานคือ “สินสะออน” เป็นแมวโคราช ใบหน้าสีเทาสวมหน้ากากที่มีรูปร่างคล้ายผีเสื้อสายพันธุ์ถุงทองธรรมดา ลำตัวสวมชุดสีเหลืองโคลนถือพู่กันในมือสื่อถึงพลังสร้างสรรค์ปลายพู่กันมีสีแสด เป็นสีประจำจังหวัดและสีธงประจำพระองค์ของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
รัฐมนตรีว่าการกระทรวงวัฒนธรรม กล่าวอีกว่า ส่วนการเตรียมการจัดนิทรรศการเทิดพระเกียรติ “สิริศิลปิน” เนื่องในโอกาสรัฐบาลถวายพระสมัญญา “สิริศิลปิน”แด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ด้วยน้อมสำนึกถึงพระกรุณาธิคุณที่ทรงมีต่อวงการศิลปะร่วมสมัย ประจักษ์ถึงพระปรีชาสามารถที่เป็นเลิศในการสร้างสรรค์งานศิลปะร่วมสมัยหลากหลายสาขา ทั้งงานทัศนศิลป์ วรรณศิลป์ ดนตรี และงานออกแบบ รวมทั้งจัดแสดงผลงานของศิลปินไทยและนานาชาติที่อำเภอปากช่อง ณ หอศิลป์พิมานทิพย์ ซึ่งเป็นหนึ่งในพื้นที่จัดงาน Thailand Biennale, Korat 2021 โดยพื้นที่นี้จะจัดแสดงสำเนาภาพจิตรกรรมฝีพระหัตถ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเชิญผลงานศิลปะของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี มาจัดแสดงและผลงานศิลปะของศิลปินไทยและศิลปินนานาชาติ ภายใต้แนวคิด“ธรรมชาติเป็นใหญ่ในโลก ศิลปะมีอิสรภาพในตัวเอง” ขณะนี้ ได้ติดตั้งงานประติมากรรมเสือและผีเสื้อจากภาพวาดฝีพระหัตถ์สมเด็จพระเจ้าน้องนางเธอ เจ้าฟ้าจุฬาภรณ วลัยลักษณ์ อัครราชกุมารี กรมพระศรีสวางควัฒน วรขัตติยราชนารี บริเวณด้านนอกหอศิลป์พิมานทิพย์ รวมทั้งติดตั้งมัลติมีเดีย Interactive ผลงานศิลปะเชิงโต้ตอบ 1 ชิ้นงาน บริเวณชั้น 1 หอศิลป์พิมานทิพย์เสร็จเรียบร้อยแล้ว
วันอังคารที่ 8 มีนาคม 2565
กสร. ชู ‘วันสตรีสากล’ ลุยจัดสวัสดิการนอกเหนือกฎหมาย แนะกฎหมายควรรู้ส่งเสริมแรงงานหญิง
กรมสวัสดิการและคุ้มครองแรงงาน (กสร.) ชู ‘วันสตรีสากล’ ปี 2565 ยกแรงงานสตรีสำคัญต่อระบบเศรษฐกิจไทย ลุยจัดสวัสดิการนอกเหนือกฎหมาย พร้อมแนะข้อกฎหมายควรรู้ ยกระดับคุณภาพชีวิตแรงงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่าวันที่ 8 มีนาคมของทุกปีเป็นวันสตรีสากลซึ่งปัจจุบันแรงงานสตรีได้เข้ามามีบทบาทในการพัฒนาประเทศไทยเป็นอย่างมาก ทั้งในระดับผู้บริหารหรือผู้ปฏิบัติงาน นอกจากนี้ยังพบว่าสตรีที่ทำงานได้รับการยอมรับเป็นอย่างสูงในแวดวงธุรกิจต่าง ๆ เช่น ธุรกิจการส่งออก ธุรกิจค้าปลีกสินค้าอุปโภคและบริโภค ธุรกิจการเงิน เป็นต้น ซึ่งล้วนเป็นภาคธุรกิจที่เป็นฟันเฟืองสำคัญของระบบเศรษฐกิจที่มีความสำคัญต่อการพัฒนาประเทศเป็นอย่างมากนายสุชาติ ชมกลิ่น รัฐมนตรีว่าการกระทรวงแรงงานซึ่งกำกับดูแลกระทรวงแรงงานได้ให้ความสำคัญต่อการคุ้มครองและพัฒนาคุณภาพชีวิตแรงงานสตรีมาโดยตลอดซึ่งเห็นได้จากการกำหนดการคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ. 2541และส่งเสริมการจัดสวัสดิการนอกเหนือกฎหมายเพื่อส่งเสริมคุณภาพชีวิตแรงงานสตรี เช่นการส่งเสริมการจัดตั้งศูนย์เลี้ยงเด็กในสถานประกอบกิจการเพื่อลดความกังวลของแรงงานที่มีบุตร เพิ่มคุณภาพชีวิตที่ดีของแรงงานและความสัมพันธ์ที่ดีระหว่างนายจ้างลูกจ้างปัจจุบันมีสถานประกอบกิจการจัดให้มีสถานรับเลี้ยงเด็กจำนวน96 แห่งศูนย์เด็กเล็กวิทยาเขตสิรินธรราชวิทยาลัยในพระราชูปถัมภ์ มีบุตรของแรงงานไทยและต่างด้าวในความดูแล 888 คน รวมถึงการจัดตั้งมุมนมแม่ในสถานประกอบกิจการ2,008 แห่ง ตลอดจนการส่งเสริมให้มีส่วนร่วมในการพัฒนาคุณภาพชีวิตแรงงาน รวมถึงการมีส่วนร่วมเรื่องความเท่าเทียมในการทำงาน
อธิบดี กสร.กล่าวเพิ่มเติมว่า กฎหมายคุ้มครองสิทธิแรงงานสตรีที่ควรรู้ ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม มีดังนี้ มาตรา 15 ให้นายจ้างปฏิบัติต่อลูกจ้างชายและหญิงโดยเท่าเทียมกันในการจ้างงาน เว้นแต่ลักษณะหรือสภาพของงานไม่อาจปฏิบัติเช่นนั้นได้มาตรา 16 ห้ามมิให้นายจ้าง หัวหน้างานกระทำการล่วงเกิน คุกคามทางเพศต่อลูกจ้างมาตรา 38 ห้ามมิให้นายจ้างให้ลูกจ้างซึ่งเป็นหญิงทำงานเหมืองแร่หรืองานก่อสร้างที่ต้องทำใต้ดิน งานที่ต้องทำบนนั่งร้านที่สูงกว่าพื้นดินตั้งแต่10 เมตรขึ้นไปงานผลิตหรือขนส่งวัตถุระเบิดหรือวัตถุไวไฟ มาตรา 39 ห้ามมิให้นายจ้างให้ลูกจ้างซึ่งเป็นหญิงมีครรภ์ทำงานเกี่ยวกับเครื่องจักรที่มีความสั่นสะเทือนงานขับเคลื่อนหรือติดไปกับยานพาหนะงานยก หรือเข็นของหนักเกิน 15 กิโลกรัม และงานที่ทำในเรือมาตรา 39/1 ห้ามมิให้นายจ้างให้ลูกจ้างซึ่งเป็นหญิงมีครรภ์ทำงานในระหว่างเวลา 4 ทุ่ม – 6โมงเช้าทำงานล่วงเวลา หรือทำงานในวันหยุดมาตรา 41 ลูกจ้างหญิงมีครรภ์มีสิทธิลาคลอดบุตรครรภ์หนึ่งไม่เกิน 98 วัน โดยได้รับค่าจ้าง 45 วันมาตรา 43 ห้ามมีให้นายจ้างเลิกจ้างลูกจ้างหญิงเพราะเหตุมีครรภ์หากฝ่าฝืนต้องถูกดำเนินคดีทั้งนี้ สามารถสอบถามข้อมูลเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กองคุ้มครองแรงงาน โทรศัพท์: 0 2660 2048หรือ E-mail :lpnd@labour.mail.go.th
วันพุธที่ 29 กันยายน 2564
ปลัด วธ. ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy
ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy
วันที่ ๒๘ กันยายน ๒๕๖๔ เวลา ๑๙.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy โดยมี นางสาวเพชรรัตน์ สายทอง ผู้ช่วยปลัดกระทรวงวัฒนธรรม และนางสาวนวลวรรณ ดาระสวัสดิ์ ผู้เชี่ยวชาญเฉพาะด้านนโยบายและยุทธศาสตร์ เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
ทั้งนี้ การเสวนาดังกล่าวมี รศ.ดร.วิเลิศ ภูริวัชร คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย นายพลพัฒน์ อัศวะประภา นายกสมาคมแฟชั่นดีไซน์เนอร์กรุงเทพ และเจ้าของแบรนด์ ASAVA ดีไซน์ชุดไทยระดับโลก และบลิ๊งค์ ธดล ไพฑูรย์พงษ์ ศิลปินเกาหลี วง Z-Boy ค่าย COZMIC ศิลปินผู้มีประสบการณ์ตรงจากเกาหลี และนายทัชระ ล่องประเสริฐ ผู้เชี่ยวชาญด้าน Music Marketing เข้าร่วมแลกเปลี่ยนประสบการณ์
วันพุธที่ 29 กันยายน 2564
รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็น 22.00 น. ตั้งแต่วันที่ 1 ตุลาคม 2564
ให้สอดคล้องกับมติคลายล็อกดาวน์
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม เปิดเผยว่าตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 (ศบค.) ครั้งที่ 15/2564 เมื่อวันที่ 27 กันยายน 2564 ที่ผ่านมามีมติคลายล็อกดาวน์ ซึ่งกำหนดห้ามประชาชนออกนอกเคหสถานในเวลากลางคืนจากเดิมกำหนดไว้ 21.00 - 04.00 น. ปรับไปเป็น เวลา 22.00 - 04.00 น. ตามมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 นั้น
ดังนั้นเพื่อให้สอดคล้องกับมติข้างต้น บริษัทจึงเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 22.00 น. ตั้งแต่วันที่ 1 ตุลาคม 2564 เป็นต้นไป โดยรถไฟขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 21.30 น. และจะถึงสถานีปลายทางเวลา 22.00 น.
ทั้งนี้ตามที่บริษัท ครอบครัวขนส่ง (2002) จำกัด ผู้ให้บริการเรือโดยสารในคลองแสนแสบได้ออกประกาศหยุดให้บริการในวันที่ 29 กันยายน 2564 เนื่องจากนำพนักงานทั้งหมดเข้ารับวัคซีน เข็มที่ 3 ที่สถานีกลางบางซื่อ และจะกลับมาเปิดให้บริการอีกครั้งในวันที่ 30 กันยายน 2564 นั้น บริษัทฯขอแจ้งประชาสัมพันธ์สำหรับผู้โดยสารรถไฟฟ้าแอร์พอร์ต เรล ลิงก์ ที่ใช้บริการเชื่อมต่อเรือโดยสารคลองแสนแสบโปรดวางแผนการเดินทางของท่านเพื่อหลีกเลี่ยงความไม่สะดวกในช่วงดังกล่าว
ส่วนงานบริการลูกค้าสัมพันธ์ Call Center 1690 ตลอด 24 ชั่วโมง หรือ www.srtet.co.th , www.facebook.com/AirportRailLink และ Twitter : Airport Rail Link
วันศุกร์ที่ 18 มิถุนายน 2564
ตั้งเป้าเดือน ต.ค. คนไทยฉีดวัคซีนเข็มแรก 50 ล้านคน
....
นายกรัฐมนตรีระบุ จะฉีดวัคซีนโควิดให้ประชาชนเฉลี่ยประมาณเดือนละ 10 ล้านโดส หากวัคซีนเพียงพอ โดยคาดว่าประมาณต้นเดือน ต.ค. จะมีประชาชนที่ได้รับการฉีดวัคซีนอย่างน้อยเข็มแรก 50 ล้านคน ปัจจุบันรัฐบาลเร่งเจรจาต่อเนื่องกับผู้ผลิตวัคซีน จำนวน 6 ราย ได้แก่ ไฟเซอร์ จอห์นสัน แอนด์ จอห์นสัน โมเดิร์นน่า แอสตราเซเนกา ซิโนแวคและซิโนฟาร์ม และได้ลงนามในสัญญาจองหรือสัญญาซื้อไปแล้ว 105.5 ล้านโดส
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอาทิตย์ที่ 8 พฤษภาคม 2565
โฆษกรัฐบาลเผย นายกรัฐมนตรีห่วงกระแสข่าววิพากษ์วิจารณ์พระสงฆ์ ที่มีพฤติกรรมไม่เหมาะสม สั่งการ พศ. เข้มวินัยสงฆ์
โฆษกรัฐบาลเผย นายกรัฐมนตรีห่วงกระแสข่าววิพากษ์วิจารณ์พระสงฆ์ ที่มีพฤติกรรมไม่เหมาะสม สั่งการ พศ. เข้มวินัยสงฆ์
วันที่ 8 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเป็นห่วงต่อกระแสข่าวที่มีการวิพากษ์วิจารณ์ถึงพระสงฆ์ที่มีพฤติกรรมไม่เหมาะสม ส่งผลต่อความศรัทธาของพี่น้องประชาชน สั่งการสำนักงานพระพุทธศาสนา กำชับสำนักงานพระพุทธศาสนาจังหวัด (พศจ.) เข้มงวดพระสงฆ์ให้ปฏิบัติตามหลักพระธรรมวินัยอย่างเคร่งครัด
โฆษกประจำสำนักนายกรัฐมนตรีกล่าวว่า หน้าที่หลักของพระสงฆ์คือ การธำรงรักษา และเผยแผ่พระธรรมคำสอนของพระบรมศาสดาให้ยั่งยืนสืบไป ด้วยสังฆคุณอันยิ่งใหญ่นี้ พุทธศาสนิกชนจึงควรรู้จักการปฏิบัติตนต่อพระภิกษุสงฆ์ที่เหมาะสม หน้าที่หลักของพระสงฆ์ในพระพุทธศาสนา ได้แก่ การศึกษาหลักคำสอนทางพระพุทธศาสนา แล้วปฏิบัติตาม พร้อมทั้งนำหลักคำสอนมาเผยแผ่แก่ประชาชน การจะปฏิบัติกิจใด ๆ ก็ตามต้องไม่ละเลยการประพฤติในส่วนที่เรียกว่า “พรหมจรรย์” ซึ่งเป็นความประพฤติเพื่อความประเสริฐ เพื่อบรรลุถึงความสิ้นกิเลส โดยประพฤติให้เป็นไปตามพุทธบัญญัติและต้องเอื้อเฟื้อ ไม่ละเมิดพุทธอาณัติอันเป็นข้อห้ามมิให้ประพฤติ หรือเรียกว่าประพฤติให้เป็นไปตามพระธรรมวินัย
“นายกรัฐมนตรี ขอให้ พศจ. เร่งประสานงานกับเจ้าคณะปกครองสงฆ์ในพื้นที่อย่างใกล้ชิด พร้อมลงพื้นที่ตรวจสอบข้อเท็จจริง และหาแนวทางร่วมกันในการทำความเข้าใจต่อสังคมให้ถูกต้อง รวมถึงสอดส่องดูแล ให้พระภิกษุสงฆ์ปฏิบัติตามคำสั่งมหาเถรสมาคม เป็นตัวอย่างที่ดีแก่ประชาชน สร้างศรัทธา สร้างความเลื่อมใส ร่วมกันทำนุบำรุงศาสนาให้เจริญรุ่งเรืองก้าวหน้าต่อไป” นายธนกรฯ กล่าว
วันอังคารที่ 20 กรกฎาคม 2564
เช็กเลย! เดินทางข้ามจังหวัด พื้นที่สีแดงเข้ม ต้องใช้เอกสารอะไรบ้าง ?
....
ศบค. เพิ่มพื้นที่ควบคุมสูงสุดและเข้มงวด (พื้นที่สีแดงเข้ม) จาก 10 จังหวัด เป็น 13 จังหวัด (กทม. ฉะเชิงเทรา ชลบุรี นครปฐม นนทบุรี นราธิวาส ปทุมธานี ปัตตานี อยุธยา ยะลา สงขลา สมุทรปราการ และสมุทรสาคร)
.
ขอประชาชนงดออกนอกเคหสถาน หรือที่พำนัก หากไม่มีเหตุจำเป็น ยกเว้นเพื่อจัดหาอาหาร ยาหรือเวชภัณฑ์ พบแพทย์ และรับวัคซีน เพื่อลดการเดินทางให้มากที่สุด เริ่มมีผลบังคับใช้วันนี้ (20 ก.ค. 64)
.
หากจำเป็นต้องเดินทางเข้า - ออก พื้นที่สีแดงเข้ม จะต้องแสดงเอกสาร/หลักฐาน แก่ฝ่ายความมั่นคง ณ ด่านตรวจ ควบคุมทั้งขาเข้าและขาออก รอบนอกพื้นที่ จว. สีแดงเข้ม
.
1.เอกสารรับรองที่ได้รับอนุญาตจากพนักงานเจ้าหน้าที่ เช่น กำนัน ผู้ใหญ่บ้าน ผู้อำนวยการเขต
2.สแกน QR code ไทยชนะที่ด่านตรวจ
3.ลงทะเบียนการเดินทางข้ามพื้นที่ รับ QR code “หยุดเชื้อเพื่อชาติ” โดยกรอกข้อมูลที่เว็บไซต์https://covid-19.in.th
หยุดเชื้อเพื่อชาติ งดออกจากบ้าน กันนะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 19 ตุลาคม 2564
ครม.เห็นชอบแนวทางการจัดทำงบประมาณรายจ่าย และปฏิทินงบประมาณรายจ่ายประจำปีงบประมาณ 2566 ให้ความสำคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากกรแพร่ระบาดโควิด-19
ครม.เห็นชอบแนวทางการจัดทำงบประมาณรายจ่าย และปฏิทินงบประมาณรายจ่ายประจำปีงบประมาณ 2566  ให้ความสำคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากการแพร่ระบาดของโรคโควิด-19
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบแนวทางการจัดทำงบประมาณรายจ่ายประจำปีงบประมาณ 2566 และปฏิทินงบประมาณรายจ่ายประจำปีงบประมาณ 2566 โดยแนวทางการจัดทำงบประมาณรายจ่ายประจำปีงบประมาณ 2566 จะดำเนินการให้สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ(ฉบับปรับปรุง) แผนปฏิบัติราชการของกระทรวง เป้าหมายการพัฒนาที่ยั่งยืน นโยบายสำคัญของรัฐบาล รวมทั้งน้อมนำหลักปรัชญาของเศรษฐกิจพอเพียงมาเป็นแนวทางในการจัดสรรงบประมาณ โดยคำนึงถึงความจำเป็นและภารกิจของหน่วยรับงบประมาณ ความต้องการในพื้นที่และแผนพัฒนาพื้นที่ตามความต้องการของประชาชนเพื่อให้เกิดประสิทธิภาพ ความคุ้มค่าในการใช้จ่ายงบประมาณและผลสัมฤทธิ์ในการบริหารจัดการภาครัฐ
ขณะเดียวกันการจัดทำงบประมาณรายจ่ายจะดำเนินการให้สอดคล้องกับสถานการณ์การระบาดของโรคติดเชื้อไวรัสโคโรนา 2019(โควิด-19) โดยให้ความสำคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากการแพร่ระบาดของโรคโควิด-19 และให้ความสำคัญกับองค์กรปกครองส่วนท้องถิ่น(อปท.) เพิ่มศักยภาพการถ่ายโอนภารกิจการจัดบริการสาธารณะ ลดความเหลื่อมล้ำ รวมทั้งพัฒนาประสิทธิภาพการจัดเก็บรายได้ และประสิทธิผลการใช้จ่ายของ อปท.
รวมทั้งเพิ่มประสิทธิภาพการจัดทำงบประมาณให้ครอบคลุมทุกแหล่งเงิน โดยให้หน่วยรับงบประมาณพิจารณานำเงินนอกงบประมาณหรือเงินสะสมคงเหลือมาใช้ดำเนินภารกิจของหน่วยงานเป็นลำดับแรก ควบคู่ไปกับการพิจารณาทบทวนเพื่อชะลอ ปรับลด หรือยกเลิก การดำเนินโครงการที่มีความสำคัญในระดับต่ำหรือหมดความจำเป็น พิจารณาถึงความพร้อม หรือขีดความสามารถในการใช้จ่ายงบประมาณ และนำความสำเร็จในการปฏิบัติงานและผลการใช้จ่ายงบประมาณในปี 2564 และ2565 มาประกอบการพิจารณาจัดสรรงบประมาณให้สอดคล้องกับศักยภาพการดำเนินงานของหน่วยรับงบประมาณ
สำหรับปฏิทินงบประมาณรายจ่ายประจำปีงบประมาณ 2566 ที่สำคัญเช่น วันที่ 19 ตุลาคม 2564 ครม.ให้ความเห็นชอบแนวทางการจัดทำงบประมาณ 2566, วันที่ 22-24 ธันวาคม 2564 กระทรวงการคลัง สำนักงบประมาณ สำนักงานสภาพัฒนาการเศรษฐกิจและสังคมแห่งชาติ(สศช.) และธนาคารแห่งประเทศไทย(ธปท.) ร่วมกันพิจารณาประมาณการรายได้ กำหนดนโยบาย วงเงินงบประมาณรายจ่าย และโครงสร้างงบประมาณรายจ่ายประจำปีงบประมาณ2566 และนำเสนอครม., วันที่ 4 มกราคม 2565 ครม.พิจารณาให้ความเห็นชอบนโยบาย วงเงินงบประมาณรายจ่ายและโครงสร้าง งบประมาณรายจ่ายประจำปีงบประมาณ 2566 , วันที่ 1-2 มิถุนายน 2565 สภาผู้แทนราษฎรพิจารณาร่างพระราชบัญญัติงบประมาณรายจ่ายประจำปีงบประมาณ 2566 วาระที่ 1 เป็นต้น